সাঁকরাইল ব্লক তৃণমূলের সভাপতি বলেন, “আমি সামান্য ব্লক সভাপতি। তা-ও প্রধান তো দলের হয়েছে। বিজেপির সদস্যরা কয়েকদিনের মধ্যে দলে যোগ দেবেন। বোর্ড আমাদেরই হবে।” প্রধান পদে নির্বাচিত হয়ে সারথীদেবীও দাবি করেছেন, ‘‘ভোটের আগে থেকেই দল থেকে প্রধান করার আশ্বাস দেওয়া হয়েছিল। কয়েকদিন আগে শুনলাম সুদীপ্তাকে প্রধান করা হবে। আমাকে উপ প্রধান করা হবে। এটা অনেকেই মেনে নিতে পারেননি। সেই কারণেই আমিই প্রধান হয়েছি। বিজেপির সদস্যরা সমর্থন করেছিলেন, তাই ওদের উপ প্রধান প্রার্থীকে সমর্থন করেছি।” আর বিজেপির ঝাড়গ্রাম জেলা সভাপতি সুখময় শতপথী বলছেন, “পুলিশ-প্রশাসন ও শাসকদল বিজেপিকে ঠেকাতে নানা চেষ্টা ও কৌশল করছেন। কিন্তু কিছুই কাজে দিচ্ছে না। কারণ কৌশলের পাল্টা কৌশলও আছে।”